ΓΡΑΠΤΗ ΕΡΩΤΗΣΗ E-3149/02

υποβολή: Ilda Figueiredo (GUE/NGL) προς την Επιτροπή

(4 Νοεμβρίου 2002)

Θέμα: Κοινοτικό πρόγραμμα για την καταπολέμηση της πτώχειας και του κοινωνικού αποκλεισμού

Το κοινοτικό πρόγραμμα για την καταπολέμηση της πτώχειας προβλέπει τη χρηματοδότηση ενός δικτύου εθνικών παρατηρητηρίων για την ενίσχυση του στατιστικού μηχανισμού και την λεπτομερέστερη ενημέρωση σχετικά με την πτώχεια και τον κοινωνικό αποκλεισμό.

Επίσης, το ψήφισμα του Ευρωπαϊκού Κοινοβουλίου της 11ης Ιουλίου 2002 σχετικά με την κοινωνική ένταξη καλεί την Επιτροπή να προωθήσει εμπεριστατωμένη μελέτη σχετικά με τον βαθμό της οικονομικής αυτονομίας ή ανεξαρτησίας των γυναικών στην Ευρωπαϊκή Ένωση, κυρίως δε αυτών που έχουν οικογενειακέςποχρεώσεις.

Για τον λόγο αυτό ζητώ από την Επιτροπή να με πληροφορήσει τα εξής:

1. Ποια εμπειρίαπάρχει σχετικά με τη λειτουργία των δικτύων εθνικών παρατηρητηρίων·

2. Πώς έχει σήμερα η κατάσταση της μελέτης σχετικά με την οικονομική αυτονομία ή ανεξαρτησία των γυναικών στην Ευρωπαϊκή Ένωση·

3. Ποια σχέδια παρουσιάσθηκαν στο πλαίσιο αυτού του κοινοτικού προγράμματος· Ζητώ να μου αποσταλεί κατάστασή τους που να εμφαίνει επίσης ποια από αυτά έχουν εγκριθεί.

Απάντηση της κας Διαμαντοπούλου εξ ονόματος της Επιτροπής

(18 Δεκεμβρίου 2002)

1. Κατά την προαγωγή του προγράμματος κοινοτικής δράσης κατά του κοινωνικού αποκλεισμού στη διάρκεια του 2002, η Επιτροπή έλαβεπόψη την συμμετοχή των εθνικών παρατηρητηρίων ή άλλων παρόμοιων αναγνωρισμένων οργανισμών. Κατά το πρώτο έτος του προγράμματος η Επιτροπή προώθησε ένα πρόγραμμα ανταλλαγής για την ενθάρρυνση των ανταλλαγών γνώσεων και βέλτιστης πρακτικής (VP/2002/010) και ειδικά συμπεριέλαβε στις κατευθυντήριες γραμμές για το πρόγραμμα αναφορά της ανταλλαγής μεταξύ εθνικών παρατηρητηρίων ή άλλων παρόμοιων αναγνωρισμένων οργανισμών. Ορισμένες από τις 65 αιτήσεις που έχουν ήδη επιλεγεί για τη συμμετοχή σ' αυτό το πρόγραμμα ανταλλαγών συνεπάγονται τη συμμετοχή τέτοιων οργανισμών. Η Επιτροπή μελετά επίσης τον τρόπο με τον οποίο τέτοιοι οργανισμοί θα μπορούσαν να συμμετέχουν περαιτέρω στα πλαίσια της διαδικασίας για την κοινωνική ένταξη. Μια πιθανότητα η οποία θα συζητηθεί στα πλαίσια του προγράμματος εργασίας για το πρόγραμμα κοινοτικής δράσης του 2003 είναι να διεξαχθεί μελέτη σχετικά με τον προσδιορισμό των εθνικών και περιφερειακών παρατηρητηρίων και των παρόμοιων οργανισμών στα κράτη μέλη και των ειδικών τομέων τους αρμοδιότητας. Αυτό είναι απαραίτητο για το σχηματισμό μιας πληρέστερης εικόνας του φάσματος και του ρόλου τέτοιων οργανισμών.

2. Η Επιτροπή έχει επίγνωση της σημασίας της εξέτασης θεμάτων σχετικών με δεδομένα ισότητας φύλου στον τομέα της φτώχειας και του κοινωνικού αποκλεισμού. Προτίθεται να εμβαθύνει την ανάλυση αυτής της προβληματικής στο πλαίσιο τόσο του προγράμματος καταπολέμησης της φτώχειας και του κοινωνικού αποκλεισμού όσο και της τομεακής ομάδας δεικτών της Επιτροπής Κοινωνικής Προστασίας, η οποία θα έπρεπε να ενισχύσει αυτή τη διάσταση στους δείκτες. Τέλος, η Επιτροπή εφιστά την προσοχή του αξιότιμου ευρωβουλευτή στην πρόσφατη μελέτη Labour Market transitions in the context of social exclusion η οποία είναι διαθέσιμη στην ακόλουθη διεύθυνση: http://europa.eu.int/comm/employment_social/news/2002/nov/labmarket_trans_en.html, και στην πρόσφατη δημοσίευση της Ευρωστάτ: Η ζωή των γυναικών και των ανδρών στην Ευρώπη — ένα στατιστικό πορτρέτο, που παρέχει μια στατιστική περιγραφή των ανδρών και των γυναικών σε διάφορες στιγμές της ύπαρξής τους.

3. Στη διάρκεια του πρώτου έτους εφαρμογής του προγράμματος, δόθηκε ιδιαίτερη προσοχή στην ανάπτυξη των διακρατικών ανταλλαγών που προορίζονται για την μετάδοση πληροφοριών και καλών μεθόδων πρακτικής. Κατά την εφαρμογή του, το πρόγραμμα ανταλλαγών επεκτάθηκε έτσι ώστε να επιτραπούν προτάσεις για την ιδιαίτερη φροντίδα της φάσης προγραμματισμού και προετοιμασίας. Μια πρώτη φάση, η οποία θα είναι πλήρως λειτουργική έως το τέλος του 2002, επιζητεί ναποστηρίξει τις προσπάθειες τωνπεύθυνων που αποβλέπουν στη θεμελίωση ισχυρών εταιρικών σχέσεων, στηνποστήριξη των δεσμών με την διαδικασία εκπόνησης πολιτικών και στην ευρεία διάδοση των αποτελεσμάτων αυτών των σχεδίων. Στη φάση επιλογής των σχεδίων δόθηκε προτεραιότητα στις προτάσεις που εξετάζουν προβλήματα τα οποία τίθενται στο πλαίσιο εθνικών σχεδίων δράσης

και της κοινής έκθεσης για την κοινωνική ένταξη. Ο πλήρης κατάλογος σχεδίων τα οποίαπεβλήθησαν, καθώς και ο κατάλογος σχεδίων που συνιστώνται γιαποστήριξη θα δημοσιευθούν πιθανόν στη διάρκεια των επόμενων εβδομάδων στον ιστοχώρο της Γενικής Διεύθυνσης Απασχόληση και Κοινωνικές Υποθέσεις. Μια δεύτερη φάση θα αρχίσει το 2003 και θαποστηρίζει τα πλέον αξιόλογα σχέδια τα οποία αναπτύχθηκαν στη διάρκεια της πρώτης φάσης κατόπιν περιορισμένης πρόσκλησηςποβολής προτάσεων.